als_Latn dik_Latn sag_Latn
Agustin Torasa nuk do të jetë më pjesë e Partizanit, ndërkohë që për argjentinasin tashmë ka një interesim nga Qipro, ku Anorthosis ka bërë një ofertë, shkruan sportal.
Plot 120 mijë euro në sezon i ofrohen sulmuesit anësor, që momentalisht ndodhet në Argjentinë. Tashmë është në dorën e tij nëse do ta vijojë karrierën në Europë, apo ta vijojë atë në vendin e tij pranë familjes.
Ndërkohë që shumica e futbollistëve po pushojnë, merkatoja është ajo që ka marrë vëmendjen kryesore. Një foto e postuar nga Idriz Batha në “Instagram”, ka bërë që të lindin edhe thashethemet e para për një transferim të Renato Arapit te Partizani.
Mbrojtësi është pjesë e Bolusporit në Turqi, ndërkohë tanimë ndodhet me pushime në Shqipëri dhe ka gjetur mundësinë të konsumojë një kafe me miqtë e tij te Partizani, Bathën, Trashin dhe Vilën.
als_Latn als_Latn als_Latn als_Latn